چوآ جٹاں

چوآ جٹاں ، پاکستان کے صوبہ پنجاب کے ضلع گجرات کی تحصیل سرائے عالمگیر میں ایک گاوں ہے۔ اس گاوں کے ملحقہ  دیہات میں گڑھا جٹاں ،چوآ راجگان ، میرہ ، اور ڈھوک شامل ہیں۔اس گاوں کو گوندل جٹ قبیلہ کے ایک بزرگ چودھری نور دین نے بسایا اور ان کی تمام اولاد یہاں پر پروان چڑھی اور آج بھی آباد ہے۔ یہ گاوں پبی کے ساتھ نہایت پرسکون مقام پر آباد ہے جس کے اطراف میں برساتی پانی کی گزرگاہیں جنہیں " کس " کہا جاتا ہے ، موجود ہیں۔ یہاں مجموعی طور پر ایک ہی خاندان کی آبادی ہے تاہم کچھ گھرانے دوسری اقوام کے بھی موجود ہیں۔ جن میں کمہار اور موچی قومیں شامل ہیں۔یہاں کے لوگوں کا زریعہ معاش زراعت سے وابستہ ہے تاہم اب اکثریت یورپ اور دوسرے ممالک میں بسلسلہ روزگار مقیم ہے۔ اس گاوں کے آباد کار چودھری نور دین گوندل ، گوندل بار منڈی بہاءالدین کے نواحی گاوں  (واسو) سے ہجرت کر کے یہاں آکر آباد ہوے۔ چودھری نور دین کے ایک پوتے چودھری گل محمد، جو کہ چودھری الہ دین کے بیٹے تھے، برٹش انڈین آرمی میں بھرتی ہوئے تاہم کچھ ہی عرصہ بعد ریٹائرمنٹ لے لی اور سیکریٹری مارکیٹ کمیٹی  سرائے عالمگیر تعینات ہو گئے بعد ازاں سن انیس سو اٹھاون  (1958)میں منڈی بہاءالدین ٹرانسفر ہو گئے۔ ان کی وفات کے بعد ان کی اولاد نے منڈی بہاءالدین شہر کو ہی اپنا مسکن بنایا اور اب یہیں مستقل آباد ہے۔